Uzitie liekov
Dobry den, mozem uzit anxiolan,ak uzivam lieky proti bolesti /flector,novalgin,ibalgin/kvoli lubovnik bodkovany?
Dobrý deň,
Ďakujeme za vašu otázku. Užívanie výživového doplnku GS Anxiolan počas liečby liekom Ibalgin alebo Flector EP Rapid sa neodporúča, keďže prítomné rastlinné extrakty (ľubovník bodkovaný a valeriána lekárska) výživového doplnku by mohli negatívne ovplyvniť liečbu bolesti a znížiť účinok liekov proti bolesti.
Medzi liekom Novalgin a výživovým doplnkom GS Anxiolan neboli doteraz pozorované žiadne interakcie, a preto je ich súčasné užívanie bezpečné. Vzhľadom však na to, že u väčšiny výživových doplnkov nie sú vykonávané klinické skúšky, prípadné interakcie nemuseli byť zistené. O dlhodobom súčasnom užívaní týchto prípravkov je vhodné sa poradiť s lekárom, ktorý pozná váš celkový zdravotný stav.
Prajem pekný zvyšok dňa.
S pozdravom
Mgr. Tamara Jakúbeková